
Gan ddefnyddio’r proffil disgybl a roddir, nodwch sut y gellid cwrdd ag agweddau penodol o ddatblygiad cyfannol y plentyn mewn lleoliad addysgol. Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn.
Cyflwyniad
Yn yr aseiniad yma, fe fyddai'n trafod y disgybl ‘Ella’ ynglŷn a ble yw hi gyda'i datblygiad cymdeithasol, emosiynol, a chorfforol. Fy nod yw i penderfynu ble mae Ella yn sefyll ym mhob agwedd ar hyn o bryd, ac awgrymu'r hyn y gellid ei wneud er mwyn cynorthwyo datblygiad Ella, a'i hannog i barhau i ddatblygu. Wrth wneud hyn, fe fyddaf yn cyfeirio at ddamcaniaethau ac ymchwil perthnasol er mwyn sicrhau bod y pwyntiau rwyf yn codi yn cael eu cefnogi gan dadleuon/ymchwil cadarn. Credaf ei fod yn hanfodol i athro/athrawes deall datblygiad plant oherwydd nid yn unig gall hyn helpu i ddarganfod beth o bosib sy’n achosi trafferth y dysgwyr (fel y byddaf yn wneud gyda’r proffil Ella), ond mae’n hefyd yn hollol defnyddiol wrth helpu rhieni wneud penderfyniadau academig. Bydd hyn hefyd yn holl defnyddiol wrth i athrawon gosod targedau dysgu addas, a hefyd i chreu tasgau sy’n herio’r dysgwyr tu fewn i'w galluoedd heb codi rhwystredigaethau sy’n deillio o'r anallu i gwblhau (Sheldon McComas, 2023). Mae addysg gyfannol yn golygu edrych ar ddysgu yn ei gyfanrwydd. Mae'n pwysleisio datblygiad y person cyfan—yn ddeallusol, emosiynol, corfforol, ac yn ysbrydol. Mae'r dull yma yn sicrhau bod dysgwyr yn cael eu hystyried yn unigolion sydd â'u hanghenion a'u talentau unigryw eu hunain ac yn amlygu y gall plant ddysgu orau pan fydd eu hanghenion unigol yn cael eu diwallu (St. Andrews international school, 2024) Gwelwyd angen cynyddol i fabwysiadu persbectif ehangach ar addysg gyfannol wrth i systemau addysg gydnabod cyfyngiadau dulliau traddodiadol o ddysgu (Habimana Ingabire, 2024). Mae defnyddio 'normau' yn ein galluogi i gofrestru patrymau cyffredinol, wrth hefyd gallu sylwi ar yr amrywiad eang rhwng dysgwyr unigol (Carolyn Meggit, 2000). 
Cymdeithasol ac emosiynol
Diffinnir datblygiad cymdeithasol fel gallu'r plentyn i adeiladu a chynnal perthnasoedd ag oedolion a phlant, tra mae datblygiad emosiynol yn cyfeirio at allu'r plentyn i fynegi, cydnabod a rheoli ei emosiynau, tra hefyd yn gallu ymateb yn gyfiawn i emosiynau pobl eraill (Head start, 2024). 

	
	
	



